Erkki Keldo		
Majandus- ja Kommunikatsiooniministeerium	
	
 	20.02.2026 nr 2.1-9/438 - 1	

Plasti tn 12 kinnisasja võõrandamisettepanek		

Austatud Erkki Keldo	

Tallinna Linnavaraamet (edaspidi LVA) pöördus 22.10.2025 kirjaga Majandus-ja Kommunikatsiooniministeeriumi (edaspidi MKM) poole ettepanekuga võõrandada otsustuskorras tasuta Tallinna linnale Plasti tn 12 kinnisasi (katastritunnus 78403:314:0125, pindala 56 655 m2, sihtotstarve üldkasutatav maa) riigivaraseaduse § 33 lõike 1 punkti 1 alusel.
MKM andis 19.12.2025 teada, et on valmis Plasti tn 12 kinnisasjast võõrandama ligikaudu 2837 m² suuruse osa, mille koosseisu jääb ka maa-ala, millele on seatud 29.07.2025 asjaõiguslepinguga isiklik kasutusõigus AS Tallinna Linnatransport (edaspidi TLT) kasuks busside manööverdusala majandamiseks. 
Ühistranspordi edasise arendamise eesmärgil pöördus TLT 13.02.2026 LVA poole palvega, milles andis teada, et seoses elektritranspordi järkjärgulise arendamisega on tekkinud vajadus võtta Plasti tn 12 kinnisasi ulatuslikumalt kasutusse, et rajada elektritranspordi laadimistaristu koos täiendavate sõidukite seisualadega. Lisaks andis TLT oma pöördumises teada, et vajalik on tagada elektrisõidukite ja nendega seotud taristu hooldus ja et sõidukite remondiks on vajalik rajada remondihall ning seadmete ladu. TLT selgitas, et kavandatav täiendav maa-ala oleks võimalik integreerida juba varasemalt võõrandamismenetluses olevasse lahendusse, milles nähakse ette busside manööverdusala ning töötajatele mõeldud puhkeala (TLT pöördumine on kirjale lisatud).
Lisaks rõhutame, et Tallinna linna ühistranspordi taristu parendamine on linnale oluline tegevus, et tagada ühistranspordi kasutajatele parem ja kvaliteetsem teenindus ning toetada linna eesmärki arendada keskkonnasõbralikku ja tõhusat ühistranspordisüsteemi. 
Lähtudes eeltoodust, palume MKM-il leida võimalus ja nõustuda Plasti tn 12 kinnisasjast täiendava osa (ligikaudu 21 493 m² suuruse ala) Tallinna linnale võõrandamiseks. 
	
Lugupidamisega	
	
(allkirjastatud digitaalselt)	
Oliver Eglit	
ameti juhataja

Lisa:	TLT 13.02.2026 kiri ja ala plaan	

Hiie Kaber
6404301 hiie.kaber@tallinnlv.ee